Előterjesztés

Várdomb Községi Önkormányzat Képviselő-testületének

2012. május 23-i ülésére

3. sz. napirendi pont
Tárgy:
Együttműködési megállapodás Várdomb község Német Nemzetiségi Önkormányzatának Képviselő-testületével a működési feltételek biztosításáról és a gazdálkodási feladatok ellátásáról.

Tisztelt Képviselő-testület!

Az Országgyűlés 2011. decemberében fogadta el a nemzetiségek jogairól szóló 2011. évi CLXXIX. törvényt (Njtv.), melynek egyes rendelkezései 2012. január 1. napján hatályba léptek, ezzel egyidejűleg a nemzeti és etnikai kisebbségek jogairól szóló 1993. évi LXXVII. tv. teljes egészében hatályát vesztette. 
Az államháztartásról szóló 2011. évi CXCV. tv. 27. § (2) bekezdése alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzat székhelye szerinti helyi önkormányzat hivatala gondoskodik a helyi önkormányzat és a nemzetiségi önkormányzat között létrejött megállapodás alapján.

Az Njtv. 80. §-ában foglaltaknak megfelelően, a nemzetiségi önkormányzat működési feltételeinek biztosításáról és a gazdálkodási feladatok ellátásáról a helyi önkormányzatnak és a helyi nemzetiségi önkormányzatnak megállapodást kell kötnie. 
Az Njtv. 159. § (3)bekezdése szerint az új jogszabály szerinti feltételeknek megfelelő megállapodásokat 2012. június 1. napjáig valamennyi önkormányzatnak meg kell kötnie, tekintettel arra, hogy a 2013. évi költségvetési tervezést már az új megállapodás alapján kell végrehajtaniuk az önkormányzatoknak. 
Kérem a Tisztelt Képviselő-testületet az előterjesztés megvitatására és a határozati javaslat elfogadására.
Egyszerű szótöbbség!

Határozati javaslat

…../2012.(V.23) sz. határozat

Várdomb Községi Önkormányzatának Képviselő-testülete megtárgyalta a Várdomb község Német Nemzetiségi Önkormányzatának Képviselő-testületével kötendő együttműködési megállapodást, és azt a határozat melléklete szerinti tartalommal elfogadja. 
A Képviselő-testület felhatalmazza a polgármestert, hogy a megállapodást a Várdomb Községi Önkormányzat Képviselő-testülete nevében aláírja.

   Határidő: 
azonnal
Felelős: 
Simon Csaba polgármester
Várdomb, 2012. május 17.
EGYÜTTMŰKÖDÉSI MEGÁLLAPODÁS

/T E R V E Z E T/

mely létrejött egyrészt Várdomb Községi Önkormányzatának Képviselő-testülete (a továbbiakban: Önkormányzat), másrészt Várdomb község Német Nemzetiségi Önkormányzatának Képviselő-testülete (a továbbiakban: Német Önkormányzat) között az alábbiak szerint:

A megállapodást az együttműködő felek a 2011. évi CLXXIX. nemzetiségek jogairól szóló törvény, az államháztartásról szóló 2011. évi CXCV. törvény, valamint ennek végrehajtásáról szóló 368/2011.(XII. 31.) kormányrendelet alapján kötik.

Az Áht 27.§ (2) bekezdés alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzat székhelye szerinti helyi önkormányzat önkormányzati hivatala gondoskodik. A helyi önkormányzat és a nemzetiségi önkormányzat a feladatok ellátásának részletes szabályait a nemzetiségek jogairól szóló törvény szerinti megállapodásban rendezik. A szerződő felek jelen megállapodásban rögzítik a költségvetés elkészítésének, jóváhagyásának eljárási rendjét, és a költségvetési gazdálkodással, az információs és adatszolgáltatási, valamint a nyilvántartási tevékenységgel, illetve a vagyonkezeléssel összefüggő szabályokat.

A megállapodás szabályainak kialakítása

· Magyarország helyi önkormányzatairól szóló 2011. évi CLXXXIX.  törvény, 

· a nemzetiségek jogairól szóló 2011. évi CLXXIX. törvény,

· az államháztartásról szóló 2011. évi CXCV. törvény, valamint az ennek végrehajtására kiadott

· az államháztartásról szóló törvény végrehajtásáról szóló 368/2011. (XII.31.)  Korm. rendelet,

· az államháztartás szervezetei beszámolási és könyvvezetési kötelezettségének sajátosságairól szóló többször módosított 249/2000. (XII.24.) Korm. rendelet előírásainak figyelembevételével történt
· a 370/2011. (XII.31.) Korm. rendelet a költségvetési szervek belső kontrollrendszeréről és belső ellenőrzéséről.

I.  Általános rendelkezések

1. Felek megállapodnak, hogy a Német Önkormányzat kötelezően megtartandó üléseinek jegyzőkönyvét Várdomb-Pörböly Községek Körjegyzőségének Hivatala (a továbbiakban: Körjegyzőség ) segítségével írásba foglalja.          

2. Az elkészült jegyzőkönyvek aláíratásáról, hitelesítéséről, a Tolna Megyei Kormányhivatalhoz történő megküldéséről a Körjegyzőség gondoskodik.

3. Az Önkormányzat a Német Önkormányzat működéséhez szükséges tárgyi és személyi feltételeket, a 7146 Várdomb, Kossuth u. 117. sz. alatti önkormányzati ingatlan épületein belül a feladatellátáshoz szükséges tárgyi, technikai eszközökkel, ingyenesen biztosítja igény szerint, havonta legalább 16 órában. E helyiség fűtésének, világításának költségeit az Önkormányzat átvállalja.

4. A Német Önkormányzat erre vonatkozó igénye esetén, a közcélú rendezvények – közmeghallgatás, lakossági fórum - megtartása érdekében az Önkormányzat a Német Önkormányzat rendelkezésére bocsát ingyenesen, egy erre a célra alkalmas helyiséget.

5. A Német Önkormányzat egyéb rendezvényei megtartásához az Önkormányzattól, és/vagy az intézményektől,  igényelt helyiségekre vonatkozóan az érintett szervezet vezetőjével kell az igénylésre, használatra vonatkozóan egyeztetni, illetve megállapodni.

6. Az Körjegyzőség ellátja a Német Önkormányzat testületi üléseinek előkészítését, a testületi döntések és a tisztségviselők döntéseinek előkészítését, és az ehhez kapcsolódó nyilvántartási, sokszorosítási, postázási feladatokat és egyéb működéssel, gazdálkodással kapcsolatos nyilvántartási, iratkezelési feladatokat. Ezen pontban és a 3. pontban meghatározott feladatellásához kapcsolódó költségeket – a testületi tagok és a tisztségviselő telefonhasználata kivételével – a helyi önkormányzat viseli. 
II. Gazdálkodás
1. A költségvetés elkészítésének és elfogadásának rendje

1.1. A költségvetési koncepció elkészítése
1.1.1. A körjegyző, vagy az általa megbízott személy a költségvetési koncepció összeállítását megelőzően áttekinti a nemzetiségi önkormányzat elnökével a nemzetiségi önkormányzat következő költségvetési évre vonatkozó feladatait, várható bevételi forrásait.

1.1.2. Az elnök a következő évre vonatkozó költségvetési koncepciót legkésőbb a költségvetési évet megelőző év november 30-áig, a helyi önkormányzati képviselő-testület tagjai általános választásának évében legkésőbb december 15-éig benyújtja a nemzetiségi önkormányzat képviselő-testülete részére. A koncepcióról alkotott határozatot az elnök eljuttatja a körjegyzőhöz. 

1.1.3. Az Önkormányzat költségvetési koncepció tervezetét a Német Önkormányzatot érintő adatairól, keretszámairól tájékoztatja és véleményét a koncepcióhoz, kell csatolni. 

1.2.   A nemzetiségi önkormányzat költségvetési határozatának elkészítése.

1.2.1. A gazdálkodási ügyekre vonatkozóan a helyi önkormányzat a nemzetiségi önkormányzattal történő kapcsolattartásra a Körjegyzőség gazdálkodási főmunkatársát jelöli ki. 

1.2.2. A nemzetiségi önkormányzat elnöke a Körjegyzőség gazdálkodási főmunkatársa által előkészített költségvetési határozat-tervezetet a központi költségvetésről szóló törvény kihirdetését követő negyvenötödik napig nyújtja be a testületnek. A költségvetési határozatnak tartalmaznia kell a nemzetiségi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, a működési és felhalmozási célú bevételeket és kiadásokat, egymástól elkülönítetten, a külön jogszabályban meghatározott rend szerint. A nemzetiségi önkormányzat elemi költségvetését a nemzetiségi önkormányzat hagyja jóvá. A nemzetiségi önkormányzat évente egyszer, legkésőbb a költségvetési határozat elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.
2. A költségvetési előirányzatok módosításának rendje

2.1. Ha a nemzetiségi önkormányzat az eredeti előirányzatán felül többletbevételt ér el, bevételkiesése van, illetve kiadási előirányzatain belül átcsoportosítást hajt végre, határozatával módosítja az éves költségvetésének előirányzatát. A testület - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Az előirányzat-módosítást a körjegyző általa megbízott gazdálkodási főelőadó készíti elő.

3. A költségvetési gazdálkodás lebonyolításának rendje

3.1.1.  A költségvetés végrehajtása: A nemzetiségi önkormányzat gazdálkodásának végrehajtásával kapcsolatos feladatokat a Körjegyzőség látja el.

3.1.2. Kötelezettségvállalás rendje: A nemzetiségi önkormányzat kiadási előirányzatai terhére a nemzetiségi önkormányzat elnöke vagy az általa írásban felhatalmazott nemzetiségi önkormányzati képviselő jogosult kötelezettségvállalásra. A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalás csak írásban és kötelezettség ellenjegyzése után történhet.

3.1.3. Utalványozás: A nemzetiségi önkormányzatnál a kiadás teljesítésének, a bevétel beszedésének vagy elszámolásának elrendelésére (továbbiakban: utalványozásra) kizárólag az elnök, vagy az általa felhatalmazott nemzetiségi önkormányzati képviselő jogosult. Utalványozni csak az érvényesítés után lehet. Pénzügyi teljesítésre az utalványozás után és az utalványozás ellenjegyzése mellett kerülhet sor. 

3.1.4. Ellenjegyzés: A pénzügyi ellenjegyzést a kötelezettségvállalás dokumentumán a pénzügyi ellenjegyzés dátumának és a pénzügyi ellenjegyzés tényére történő utalás megjelölésével, az arra jogosult személy aláírásával kell igazolni. A kötelezettségvállalás pénzügyi ellenjegyzésére a helyi nemzetiségi önkormányzat kiadási előirányzatai terhére vállalt kötelezettség esetén a Körjegyzőség gazdálkodási főmunkatársa írásban jogosult végezni. A kötelezettségvállalást, utalványozást, valamint az ellenjegyzést ugyanazon személy nem végezheti.
3.1.5. Érvényesítés: Az érvényesítést a Körjegyzőség gazdálkodási főelőadója írásban jogosult végezni.

3.2. A nemzetiségi önkormányzat számlái

3.2.1. A nemzetiségi önkormányzat fizetési számláját a székhelye szerinti helyi önkormányzat által választott számlavezetőnél vezeti, mellyel kapcsolatos adminisztratív feladatokat a gazdálkodási iroda végzi. 
3.3. Pénzellátás

3.3.1. A nemzetiségi önkormányzat működésének általános támogatását a költségvetési törvényben meghatározottak szerint veszi igénybe.

3.3.2. Készpénz a Nemzetiségi Önkormányzat házipénztárán keresztül akkor fizethető ki, ha a Német Önkormányzat elnöke a kifizetés teljesítéséhez szükséges dokumentumokat (szerződés, számla) bemutatja. 
4. Költségvetési információ szolgáltatás rendje

4.2. Beszámolási kötelezettség teljesítésének rendje.

4.2.1. A nemzetiségi önkormányzat elnöke az önkormányzat gazdálkodásának első félévi helyzetéről szeptember 15-éig, háromnegyed éves helyzetéről a költségvetési koncepció ismertetésekor írásban tájékoztatja a képviselő-testületet. A tájékoztatás tartalmazza a nemzetiségi önkormányzat költségvetési határozatában megjelenő előirányzatok és a költségvetési egyenleg alakulását. Az elkészített zárszámadási határozattervezetet az elnök a költségvetési évet követő negyedik hónap utolsó napjáig terjeszti a képviselő-testület elé. A képviselő-testület a zárszámadásról határozatot alkot. A zárszámadási határozattervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni: a nemzetiségi önkormányzat költségvetési mérlegét közgazdasági tagolásban, előirányzat felhasználási tervét, a többéves kihatással járó döntések számszerűsítését évenkénti bontásban és összesítve, és a közvetett támogatásokat tartalmazó kimutatást, vagyonkimutatást. A települési önkormányzat hivatala közreműködik a végrehajtásban. 
4.2. Vagyoni és számviteli nyilvántartás, adatszolgáltatás rendje

4.2.1. A Körjegyzőség a nemzetiségi önkormányzat vagyoni, számviteli nyilvántartásait elkülönítetten vezeti. 

4.2.2. A számviteli nyilvántartás alapjául szolgáló dokumentumokat (bizonylatokat, szerződéseket, bankszámlakivonatokat, számlákat, stb.) a nemzetiségi önkormányzat elnöke – vagy e feladattal megbízott tagja – köteles minden tárgyhónap utolsó előtti napjáig a Körjegyzőség nemzetiségi önkormányzat gazdálkodási főelőadónak leadni.
4.2.3. A vonatkozó rendeletekben meghatározott adatszolgáltatás során a szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségéért a nemzetiségi önkormányzat képviselő-testületének elnöke, a helyi önkormányzat polgármestere és körjegyzője együttesen felelős.
4.2.4. A nemzetiségi önkormányzat tulajdonában, illetve használatában álló vagyontárgyakról nyilvántartást a polgármesteri hivatal vezet. A leltározáshoz, selejtezéshez, illetve a vagyontárgyakban bekövetkező változásokról információt a nemzetiségi önkormányzat elnöke szolgáltat a jegyző által írásban kijelölt munkatárs számára.

4.3. Egyéb rendelkezések

4.3.1. A települési önkormányzat és intézményei belső ellenőrzésére vonatkozó szabályok vonatkoznak a nemzetiségi önkormányzat gazdálkodására.

4.3.2. A nemzetiségi önkormányzat tartozásaiért a helyi önkormányzat kizárólag abban az esetben és addig a mértékig felel, ahogyan azt külön megállapodásban vállalta.
4.3.3. A Német Önkormányzat határozatot hoz:

· a költségvetési koncepciójáról tárgyévet megelőző november 15-ig.

· a zárszámadásáról tárgyéve április 10-ig

· a féléves beszámolójáról tárgyév július 31-ig

· éves beszámolójáról tárgyévet követő február 28-ig

· költségvetési előirányzatainak módosításáról, azonnal

· a helyi önkormányzattal létrejött megállapodás felülvizsgálatáról minden év január 31-ig. 

Felek kijelentik, hogy a jelen megállapodásban rögzített eljárási rend szerint járnak el, az együttműködés során szabályait kölcsönösen betartják. 

A szerződő felek jelen megállapodást határozott időre, a nemzetiségi önkormányzat megbízatásának idejére kötik, melyet évente január 31-ig, általános vagy időközi választás esetén az alakuló ülést követő 30 napon belül felül kell vizsgálni. 
 Az együttműködési megállapodást Várdomb Községi Önkormányzatának Képviselő-testülete a ………………önkormányzati határozatával, Várdomb község Német Nemzetiségi Önkormányzatának Képviselő-testülete a   …… önkormányzati határozatával jóváhagyta.

Várdomb 2012. május  
	Simon Csaba
Várdomb Községi Önkormányzat polgármester
	
	Holcz Marianna 
Német Nemzetiségi Önkormányzat elnöke












1. sz. melléklet

Utalványozási, ellenjegyzői  és szakmai teljesítés igazolási joggal felruházott személyek:

1. Utalványozás: Holcz Marianna elnök, ………… elnök által megbízott képviselő
2. Ellenjegyzés: Iván Attila Mihályné Körjegyzőség gazdálkodási főmunkatársa 

3. Érvényesítés: Halbich Ildikó a Körjegyzőség gazdálkodási főelőadója. 

4. Szakmai teljesítési igazolás: Holcz Marianna elnök,  ………. elnök által megbízott képviselő
